
Isibawo sokutloliswa kwesinonisi seSiqhema 2
Ihlathululo
Amagadango okufanele alandelwe
Imithetho esetjenziswako
Amazinga wokusebenza nesikhathi
Iindleko
Amaforomo azaliswako
Imininingwana yokuthintana

Ihlathululo

Zoke iinonisi ezilethwa ngaphakathi kwenarha, ezenziwa, ezikhiqizwa namkha ezithengiswa eSewula Afrika kufanele zitloliswe nomTlolisi: umThetho 36 ka-1947. Umbawi kufanele kube yi-juristic person  isibonelo, John Peter Citizen T/A Diepsloot Stud.

Ikampani yangaphetjheya angeze yenza isibawo sokuzitlolisa eSewula Afrika. Yikampani etloliswe kuphela ekhaya, isakhamuzi seSewula Afrika namkha ihlangano yangokomthetho etloliswe eSewula Afrika engenza isibawo sokutloliswa kokudla kwefuyo neenonisi.

Iinonisi zesiQhema 2 ngilezo ezinokuphilako okukhulu nokuncani njengesinongo esikhulu, godu zaziwa njengeenonisi ze-oganiki.

Ukutloliswa kunikelwa kuphela nayikuthi ngesikhathi sokutloliswa:

ukubunjwa kwesinonisi esithintekako angeze kwahluka esibumbini esitlolisiweko
imininingwana namagama elebuleni namkha esimumathini angeze yatjhugululwa ngaphandle kwemvumo etloliweko efunyenwe ngaphambilini yomTlolisi
ubujamo obubekwe ngesikhathi sokutlolisa buyalandelwa
ukutloliswa angeze kwadluliswa.

Umgodla namkha isimumathi angeze satjhugululwa ngaphandle kwemvumo etloliweko yangaphambili ebuya emTlolisini.

Phezulu

Amagadango okufanele alandelwe

Isibawo sokutloliswa kokudla kwefuyo neenonisi sibumba incwadi ephekelela isibawo ebuya emnikazini wokutlolisa namkha umjameli okhethiweko. Incwadi ephekelela isibawo kufanele ifake:


igama lomkhiqizo
inomboro yokutloliswa nayikuthi umkhiqizo sele utlolisiwe
ibanga lokulethwa 
iincwadi zokuvuma nayikuthi imvumo ebuya emnikazini wokutlolisa iyafuneka 
imali ebhadelwako elungileko
amatjhege athunyelwa ngokwahlukana nesibawo kufanele aphekelelwe yincwadi ehlathululako 
isitifikhethi sokucozulula namkha ikhasi ledatha.

Amaforomo weembawo kufanele alethwe nakwenziwa iimbawo ezitjha kanye nematjhugulukweni ekutlolisweni okukhona, kufaka ukutjhugululwa kwesibumbeko. Amaforomo weembawo kufanele alethwe ngeduplikheyithi azaliswe ngokuzeleko, ngaphandle kokuqala iimbawo ezidlulileko, iinomboro zamakhasi namkha eminye imikhiqizo .
Amaforomo weembawo kufanele atlikitlwe mumuntu okhonjwe ngokomthetho begodu kufanele kube mumuntu wekampani othintana nomTlolisi.
Igama nenomboro yokutloliswa kufanele isetjenziswe njengombana kutjhiwo esitifikhethini sokutlolisa. Elinye nelinye itjhuguluko egameni, nanyana lingaba lincani kangangani, lizakuthathwa njengetjhuguluko.
Amaforomo weembawo kufanele asiwe e-ofisini lezokuphatha. Ukuletha amaforomo kubaYelelisi bezobuThekniki kuzakubambezela ikambiso.
Amalebula wemitlamo:

kufanele alethwe ngeduplikheyithi
kufanele alethwe ngesiNgisi nesiBhuru. Akutlhogeki ukobana amalebula agandiselwe ukusatjalaliswa nomkhiqizo ngawo womabili amalimi
kufanele afundeke kuhle; abe ngendlela elungileko
ungafaki iinomboro kwiinyeleliso
yoke imininingwana eselebuleni kufanele ikhambelane nalokho okuseforomeni lesibawo.


Thumela isibawo sakho nemali ebhadelwako emTlolisini womThetho wenomboro 36 ka-1947.

Phezulu

Imithetho esetjenziswako

Agricultural Remedies, Fertilizer and Stock Remedies Act, 1947  

Phezulu

Amazinga wokusebenza nesikhathi

Ukutloliswa kwesinonisi kungathatha iinyanga ezintathu ukuya kwezine.

Phezulu

Iindleko

R2 420

Phezulu

Amaforomo azaliswako



Application for the Registration of a Group 2 Fertilizer 

Phezulu

Imininingwana yokuthintana


