

Isibawo somsebenzi emBusweni

Ihlathululo
Amagadango okufanele alandelwe
Imithetho esetjenziswako
Amazinga wokusebenza nesikhathi
Iindleko
Amaforomo azaliswako
Imininingwana yokuthintana

Ihlathululo

Iinkhala eminyangweni yombuso ophakathi neyamaphrovinsi zizaliswa ngokudosa abasebenzi abakhona namkha ngokumema iimbawo kilabo abasebenza umBuso. Iinkhala eenkhundleni eziphezulu, sitjho zabaphathi abaphezulu, kufanele zikhangiswe inarha yoke ukwenzela ukudosa abenzimbawo ababuya ngaphakathi nangaphandle kwekoro yomBuso.

Iinkhala ngokuya komthetho zikhangiswa eSekhyuleni yeenKhala zomBuso ebuthelelwa beyikhutjhwe njalo ngeveke mNyango wokuPhathwa kwabaSebenzi bomBuso nezokuPhatha . Nayikuthi ukudosa kululelwa nebantwini abangasi basebenzi bomBuso, umnyango ofaneleko wesitjhaba namkha wephrovinsi uzakukhangisa iinkhala ezinjalo emidiyeni yokugadangisa.

ISekhyula yeenKhala zomBuso yazisa abasebenzi bombuso ngeenkhala ezikhona emBusweni. Abantu abangasi basebenzi bomBuso kodwana abanekareko eenkhundleni ezikhangisiweko kufanele kokuthoma bafunisise emnyangweni okhangisako nayikuthi bavunyelwe ukwenza iimbawo. Imininingwana yokuthintana yeminyango ekhangisako inikelwa eSekhyuleni.

Eminye iminyango efana newezokuVikela ingabawa bona uhlolelwe zokwelapha ngaphambi kokutjheja isibawo sakho.

Nawufuna , yiya ku-website yomNyango wokuPhathwa kwabaSebenzi bomBuso nezokuPhatha

Top

Amagadango okufanele alandelwe

Khupha ku-inthanethi bewuzalise iForomo Z83, okungelesiBawo sokuqatjhwa emBusweni ewebhsayithini ye-DPSA . Godu ungalifumana komunye nomunye umnyango wesitjhaba namkha wephrovinsi.

Namathisela i-curriculum vitae  namakhophi aqinisekisiweko wokufaneleka kwakho.

Letha iforomo emnyangweni lapho isikhala sikhona.

Ngokuya kwendlela esetjenziswa mnyango ofaneleko, ungafumana incwadi evuma ukufunyanwa kwesibawo sakho.


Top

Imithetho esetjenziswako

Labour Relations Act, 1995  

Employment Equity Act, 1998 

Public Service Act, 1994 

Defence Act, 1995  

South African Police Act, 1997  

Employment of Educators Act, 1998  

Correctional Services Act, 1998 


Top

Amazinga wokusebenza nesikhathi

Ikambiso yokudosa nokukhetha ihluka umnyango nomnyango, begodu iphethwa ngesikhathi esincani ngokukghonekako.

Top

Iindleko



Iforomo lesibawo litholakala simahla.

Top

Amaforomo azaliswako

Application for Employment in the Public Service  

Top

Imininingwana yokuthintana


