

Isibawo sekomba yangokomthetho yomthelo – yenani elingatjhugulukiko

Ihlathululo
Amagadango okufanele alandelwe
Imithetho esetjenziswako
Amazinga wokusebenza nesikhathi
Iindleko
Amaforomo azaliswako
Imininingwana yokuthintana

Ihlathululo

Lesi sibawo sekomba yangokomthetho silethwa kwa-South African Revenue Service  ukubawa bona imali engatjhugulukiko idoswe engenisweni namkha emalini ebhadelwa ngonyaka yobhadela umthelo.

Phezulu

Amagadango okufanele alandelwe

Yenza isiqiniseko sokobana iindaba zakho zomthelo zijame kuhle ngaphambi kokwenza isibawo sekomba yomthelo. I-SARS angeze ngokujayelekileko yakhupha ikomba yangokomthetho yomthelo nayikuthi unamaforomo womthelo aseleleko namkha usalele emva ngokubhadela umthelo.

Nikela ngokulandelako ukurhelebha i-SARS ukuvuma isibawo sakho sekomba yangokomthetho yomthelo:

iforomo lesibawo IRP3
incwadi yokuzazisa yakho nenomboro yereferensi yomthelo
inomboro yereferensi ye-PAYE yabaqatjhi bakho namkha yabaphathi besikhwama
ingeniso ezeleko nestatimende sokusetjenziswa kweemali. I-ofisi legatja le-SARS lingabawa ubufakazi bokusetjenziswa kweemali okuthileko ngaphambi kokuvuma isibawo sekomba yangokomthetho
indlela esetjenzisiweko  namkha ukubalwa kwesikolodo somthelo.

Nasele sivunywe yi-SARS uzakunikelwa isiqinisekiso emalangeni ambalwa kodwana ikomba yangokomthetho ingathatha iimveke ezifika kwezine.

Indlela elula yokwenza isibawo sekomba yangokomthetho kukwenza isibawo nge-eFiling. Isibawo sakho sekomba yangokomthetho yomthelo ngokusebenzisa lomsebenzi sivunywa kungakapheli ama-awara ama-48 nayikuthi i-ofisi alifuni ubufakazi bokusetjenziswa kweemali.

Phezulu

Imithetho esetjenziswako

Income Tax Act, 1962  

Phezulu

Amazinga wokusebenza nesikhathi

Kuzakuthatha iimveke ezifika kwezine ukusebenza isibawo sakho.

Phezulu

Iindleko

Awubhadeli litho ngalomsebenzi.

Phezulu

Amaforomo azaliswako



Zalisa beluthumele nge-inthanethi. Nakungasinjalo, khupha iforomo le-Application for tax directive: Fixed amount, IRP 3 ku-inthanethi bewulizalise.

Phezulu

Imininingwana yokuthintana


