

Isibawo selayisense yesigidi etja

Ihlathululo
Amagadango okufanele alandelwe
Imithetho esetjenziswako
Amazinga wokusebenza nesikhathi
Iindleko
Amaforomo azaliswako
Imininingwana yokuthintana

Ihlathululo

Ngaphambi kobana ube nesigidi, kufanele ufumane ilayisense yesigidi ebuya emiSebenzini yesiPholisa seSewula Afrika . Utlhoga ilayisense kwesinye nesinye isigidi onaso.

Labo abangase babe banikazi beengidi kufanele baphumelele ibandulo lokuhlolwa elibekiweko esikhungweni sebandulo esivunyelweko begodu bafumane isitifikhethi sokukghona ukusebenzisa isigidi. Irhemo leenkhungo zebandulo ezivunyelweko litholakala kuwebhsayithi ye-SAPS namkha ungadosela umtato iSentha yesiTjhaba yeRhelebho lomTato ye-SAPS  enomborweni ethi 012 353 6111 namkha ngefeksi ethi: 012 353 6036 nawufuna ilwazi elinabileko.

Phezulu

Amagadango okufanele alandelwe

Kufanele uqede ngepumelelo ukuhlolwa okubekiweko ukutjengisa bona unelwazi ngomThetho wokuLawulwa kweeNgidi ka-2000, emnikelini webandulo ovunyelweko.

Nawufumana isitifikhethi sebandulo esibuya emnikelini webandulo ovunyelweko namkha kwa-SASSETA SASSETA  , yenza isibawo kwa-South African Police Service ukufumana isitifikhethi sokukghona ukusebenzisa isigidi. Zalisa iforomo SAPS 517 .

Ngemva kokufumana i-Competency Certificate, zalisa iingaba ezifaneleko zeforomo SAPS 271 . Letha iforomo eSiphathisweni esiFaneleko seeNgidi  estetjhini esiseduze samapholisa nalapho uhlala khona.

Khamba nemitlolo elandelako ku-DFO:


incwadi kamazisi wakho.

iSitifikhethi seBandulo esibuya kwa-SASSETA

iSitifikhethi sokuKghona ukusebenzisa isigidi 

incwadi yokukhonjwa njengomsebenzisi, nayikuthi isigidi lilifa.

iinthombe ezimbili ezilingana nezephaspoti ezingakasitheki ezinombala, ezingasizidala ukudlula iinyanga ezintathu.


Beka amabanga wesibawo sakho ngokuzeleko begodu ulethe imitlolo yokusekela isibawo sakho.

I-DFO izakuthatha isethi yegadangiso lemino yakho eforomini SAPS 91.

I-DFO izakunikela isiyeleliso semali ebhadelwako ) beyikulayele e-Ofisini lezeeMali estetjhini samapholisa ukubhadela imali ebekiweko. Ukubhadela kufanele kwenziwe ngokusebenzisa ikhetjhe namkha itjhege eqinisekiswe ebhanka. Uzakunikelwa irasidi yokusetjenziswa kweemali  njengobufakazi bokubhadela, okufanele uyilethe ku-DFO ukumkghonakalisa ukusebenza isibawo sakho. Letha i-Z263 ku-DFO bona kusetjenzwe isibawo sakho siqedwe.

Uzakufumana irasidi yokuvunywa kokufunyanwa kwesibawo etloliweko  njengobufakazi bokobana ulethe isibawo selayisense yokuba nesigidi.


Phezulu

Imithetho esetjenziswako



Firearms Control Act, 2000  

Phezulu

Amazinga wokusebenza nesikhathi

I-DFO izakuthumela iforomo lesibawo nemitlolo esekelako kwa-Central Firearms Register  bona sitjhejwe. Ngemva kokutjhejwa ngepumelelo kwesibawo sakho, i-DFO izakubawa bona ufumane bewufake, kungakapheli amalanga ali-14, isisefo sesigidi esihlangabezana namazinga abekwe yi-South African Bureau of Standards . I-DFO izakwenza ukuhlolwa komakhiwo ukuqinisekisa bona umakhiwo wakho uhlangabezana neemfuno zesisefo. Nakufunyanwa umBiko wokuHlolwa kwesiSefo, uzakuthunyelelwa ilayisense.

Phezulu

Iindleko

ISitifikhethi seKghono lokusebenzisa isigidi :R70
Ilayisense yesigidi: R140

Phezulu

Amaforomo azaliswako



Application for a competency certificate, SAPS 517 
Application for a licence to possess a firearm, SAPS 271 

Phezulu

Imininingwana yokuthintana


