

Isinghonghoyilo ngokungaziphathi kuhle namkha ukwephulwa komthetho malunga we-SAPS newe-MPS

Ihlathululo
Amagadango okufanele alandelwe| Imithetho esetjenziswako
Amazinga wokusebenza nesikhathi| Iindleko
Amaforomo azaliswako| Imininingwana yokuthintana

Ihlathululo

Yenza isinghonghoyilo kwa-Independent Complaints Directorate . Nayikuthi wenza isinghonghoyilo e-Ofisini lesiTjhaba indaba izakudluliselwa e-Ofisini elifaneleko lePhrovinsi  bona kuphenywe.

Imihlobo yeenghonghoyilo engenziwa kwa-ICD:

Isinghonghoyilo seHlangothi II: Singhonghoyilo sokungakhambisani nomthetho kwe-SAPS ngokuya komThetho weNturhu yangeKhaya, umThetho 116 ka-1998 

Isinghonghoyilo seHlangothi III: Singhonghoyilo esisola bona ipholisa  enze isenzo sokwephula umthetho esiphele ngokulimala kumbi okufuna ukwelatjhwa kwesiguli ngokulaliswa. Ukungaziphathi kuhle okunjalo namkha ukwephulwa komthetho kufanele kube kwenzeke lokha umuntu nakavalelweko. Okulandelako lirhemo leenghonghoyilo zeHlangothi III:



Ukusetjenziswa kumbi kwamandla okunomphumela omumbi emphakathini ngokuya kokulimala okubangiweko: sibalo sabantu abathintekako; inani lemali ethintekako; namkha isikhathi sokwenzeka.
Ukutjhisa
Ukulimaza ngehloso yokulimaza kumbi namkha ukulinga ukubulala
Ukuthumba
Ukukhandela ukusebenza komthetho
Ukwenza ngokukopa namkha ukusebenzisa umtlolo owaziko bona wenziwe ngokukopa wenani le-R50 000 namkha ngaphezulu
Ukweba
Ukuhlukumeza ngokomseme
Ukukhuluma amala ekhotho
Inturhu yeemphakathini
Ukuthusela
Ukuthumba
Ukona ipahla
Ukuzibandakanya esiqhemeni sezelelesi
Ukuba nepahla eyetjiweko
Ukukata
Ukufumana ipahla eyetjiweko
Ukubamba ikunzi
Ikohlakalo
Ukulalana ngemva
Ukweba
Ukuzwisa ubuhlungu ngokufuna ilwazi
Ukufumana into ngamandla
Ukukhuthaza inturhu, isibopho sobugobotjani namkha ukulinga ukwenza esinye sezenzo ezirhenyiswe ngehla


Isinghonghoyilo seHlangothi IV: Singhonghoyilo esisola bona ilunga lenze isenzo sokwephula umthetho ngaphandle kwalezo ezirhenyiswe ngehla namkha ukungaziphathi kuhle okungakhenge kube nomphumela wokuhlongakala namkha ukulimala kumbi komunye.
Isinghonghoyilo seHlangothi V: Singhonghoyilo esenzeka ngaphandle kwegunya namkha lomthethomgomo we-ICD.

Iinghonghoyilo ezingeze zenziwa kwa-ICD:

Iinghonghoyilo zezehlakalo ezenzeka ngaphambi kokuhlonywa kwe-ICD. Lokhu kutjho zoke izehlakalo ezenzeka ngaphambi kokuhlonywa kwe-ICD. Lokhu kutjho zoke izehlakalo ezenzeka ngaphambi komhlaka Apreli 1997 kanye nalezo ezenzeka esikhathini esidlula unyaka ngaphambi kobana zibikwe kwa-ICD, ngaphandle kobana kube nobujamo obunye.
Iinghonghoyilo ezenziwa ngabasebenzi bemiSebenzi yokuLungiswa kokuziPhatha , iinkhulu zekhotho kanye namalunga wamaJoni weSewula Afrika.

Nawufuna ilwazi elinabileko, yiya ku-website ye-Independent Complaints Directorate.

Top

Amagadango okufanele alandelwe

Ungenza isinghonhoyilo ngokwakho, ngomtato, ngencwadi namkha nge-e-mail e-ofisini eliseduze le-ICD. Iinghonghoyilo zingenziwa ngesikhathi somsebenzi, phakathi kwaka-8h00 no-16h30.

Zalisa iForomo lokuBika isiNghonghoyilo   bewulifeksele e-ofisini eliseduze le-ICD.

I-ICD ingakubawa ukunikela ngelwazi elingezelelweko ngaphambi kobana isinghonghoyilo siphenywe.

Nayikuthi uza ngokwakho, uzakubonana nesisebenzi esiphethe umlandu namkha umcozululi.


Top

Imithetho esetjenziswako

South African Police Act, 1995  

Top

Amazinga wokusebenza nesikhathi

Ukusetjenzwa kweenghonghoyilo:

Ukuvunywa kweklayenti kungathatha imizuzu emihlanu.
Isikhathi sokulinda sokukhulumisana nesisebenzi esiphethe umlandu namkha umcozululi kungaba mizuzu ema-30.
Ukuvuma ngomtlolo ukufumana isinghonghoyilo kungathatha imizuzu ema-30.
Umbiko weragelo phambili ungathatha amalanga ama-30.
Umbiko wokugcina ungathatha amalanga ama-90.

Top

Iindleko

Awubhadeli litho ngalomsebenzi.

Top

Amaforomo azaliswako

Complaint Reporting Form: ICD FORM 1  
DVA FORM 

Top

Imininingwana yokuthintana


