
Isibawo sokurweyilwa kwelayisense yokutjhayela yangaphandle
Ihlathululo
Amagadango okufanele alandelwe
Imithetho esetjenziswako
Amazinga wokusebenza nesikhathi
Iindleko
Amaforomo azaliswako
Imininingwana yokuthintana

Ihlathululo

Amalayisense wokutjhayela akhutjhwa kwenzinye iinarha navunyelwe Sewula Afrika azakutjhugululelwa emalayisenseni wekarada lokha abanikazi nabenza iimbawo zelayisense yokutjhayela yeSewula Afrika ngokuya komThetho wesiTjhaba weeNdlela weThrafigi ka-1996.

Isibawo sokurweyila imvumo yeentjhabatjhaba yokutjhayela kufanele siphekelelwe yilayisense yokutjhayela ekhutjhwe enarheni yangaphandle.

Ilayisense yokutjhayela yangaphandle namkha imvumo yokutjhayela irweyilelwa ilayisense yokutjhayela yeSewula Afrika kuphela nayikuthi umbawi sisakhamuzi seSewula Afrika namkha ufumene ubakhamuzi beSewula Afrika bakanomphela .

Ilayisense yokutjhayela yangaphandle kufanele isebenze ngelanga lokurweyilwa begodu kufanele itlolwe ngelinye lamalimi wangokomthetho weSewula Afrika. Nayikuthi akusinjalo, isibawo kufanele siphekelelwe litjhugululo elikhutjhwe mgunyazi owaziko umsebenzi.

Ilayisense yokutjhayela yangaphandle izakusebenza lokha umnikazi welayisense nakathoma ukuba sisakhamuzi sakanomphela seSewula Afrika.

Phezulu

Amagadango okufanele alandelwe

Zalisa iforomo DL1, Isibawo sokurweyila ilayisense yokutjhayela kwenye nenye isentha yokuhlolela amalayisense.
Khupha imitlolo elandelako:

umazisi owamukelekako njengombana kufuna umthetho weSewula Afrika , uMazisi wesikhatjhana, iphaspoti esebenzako yeSewula Afrika, namkha iphaspoti yangaphandle enemvumo yobakhamuzi bakanomphela)
incwadi ebuya emagunyeni eqinisekisa ukusebenza kwelayisense yokutjhayela yangaphandle. Incwadi godu kufanele ihlathulule umhlobo welayisense 
ilayisense yokutjhayela yangaphandle
iinthombe zine zakaMazisi ezinzima nokumhlophe

Bhadela imali ebekiweko.
Uzakuhlolwa amehlo esayithini ngaphambi kokuqedwa kokurweyilwa.

Tjheja: Angeze wenza ukuhlolelwa ukutjhayela. Ilayisense yesikhatjhana isebenza iinyanga ezisithandathu begodu ikhutjhwa khonokho, simahla.

Phezulu

Imithetho esetjenziswako



National Road Traffic Act, 1996  

Phezulu

Amazinga wokusebenza nesikhathi

Isikhathi esibekelwe ukurweyilwa kwelayisense sihluke ngokuya kwesentha yokuhlola enye nenye ngebanga lekambiso yangaphakathi yokuhlolisisa.

Phezulu

Iindleko

