
Ukuzitlolisa njengososayensi wesiphrofetjhinali wemvelo
Ihlathululo
Amagadango okufanele alandelwe
Imithetho esetjenziswako
Amazinga wokusebenza nesikhathi
Iindleko
Amaforomo azaliswako
Imininingwana yokuthintana

Ihlathululo

Abantu abafisa ukusebenza njengabososayensi bemvelo kufuneka bazitlolise ne-South African Council for Natural Scientific Professions . Umkhandlu uhlose ukuthuthukisa ukusebenza kwamaphrofetjhini wesayensi yezemvelo eSewula Afrika, ukulawula izinga lokuziphatha kwaboSosayensi bemVelo besiPhrofetjhinali, aboSosayensi bemVelo abaFuna umSebenzi kanye/namkha naboSosayensi bemVelo abaQinisekisiweko, ukwelusa izinga lefundo nebandulo labososayensi bemvelo kanye nokuthatha ifundo nebandulo eyifuneko ekuzitloliseni ngokuya komThetho we-Akhademi yeSayensi yeSewula Afrika 

Abantu abangakatloliswa abakavunyelwa ukwenza umsebenzi owenzelwe abantu abazitlolisileko.

Kungebangalani kufanele uzitlolise?

ukwenza umsebenzi wesiphrofetjhinali
ukusebenzisa igama langokomthetho nethayithili ethi sosayensi wemvelo  namkha ukugadangisa isirhunyezo esibekiweko ngemva kwegama lakho 
ukusebenza ngokubonisana
ukufumana ubujamo besiphrofetjhinali nokuzibandakanya emivuzweni enikelwa ziinkhungo zeemali
ukuthabela ukusekelwa mkhandlu nesiqinisekiso esingathathi hlangothi mayelana nekghono lakho
ukuvikela nokuqinisa umsebenzi wesiphrofetjhinali.

Khuyini iimfuneko zokuzitlolisa?

nasiya ekuzitloliseni njengososayensi wemvelo wesiphrofetjhinali – idigri namkha idiploma yeminyaka emi-4 kanye nelemuko leminyaka emithathu
nasiya ekuzitloliseni njengososayensi wemvelo ofuna umsebenzi – idigri namkha idiploma yeminyaka emi-4 ngaphandle kwelemuko
nasiya ekuzitloliseni njengososayensi wemvelo oqinisekisiweko – idigri namkha idiploma yeminyaka emi-3 nelemuko lonyaka munye.

Amahlangothi wokuzitlolisa angendlela elandelako:

USosayensi wemVelo wesiPhrofetjhinali 
USosayensi wemVelo oFuna umSebenzi 
USosayensi wemVelo oQinisekisiweko 

Phezulu

Amagadango okufanele alandelwe

Zalisa iforomo lesibawo elitholakala emKhandlwini
Isibawo kufanele siphekelwe yimali yokuzitlolisa.
UmKhandlu uzakutlolisa bewukunikele isitifikhethi sokuzitlolisa nayikuthi uyaneliswa bona unazo zoke iimfuneko zefundo ezifaneleko kanye nelemuko njengombana kuzakuqunta umKhandlu

Phezulu

Imithetho esetjenziswako



Academy of Science of South Africa Act, 2001 
Natural Scientific Professions Act, 2003 
Constitution of the Republic of South Africa, 1996 
Mental Health Care Act, 2002 

Phezulu

Amazinga wokusebenza nesikhathi

Ukutlolisa kungathatha iimveke ezisithandathu ukufika kwezibunane kuye ngokulethwa kwemitlolo efunekako.
Ukuhlungwa komuntu kuzakwenziwa siqhema sabantu ubuncani bakhona ababili abakhonjwe yiKomiti yokuYelelisa yesiPhrofetjhinali ye-SACNASP efaneleko .
Ukulinganiswa kweembawo yi-PAC efaneleko, okuvunywe yiKomiti yokuTlolisa ye-SACNASP kanye nokuqinisekiswa mKhandlu ozeleko.
Umphumela wokulinganiswa angeze waziswa bekube ngemva komhlangano womKhandlu.
UmKhandlu ungala ukutlolisa umbawi:

nayikuthi ngemva kokuthoma ukusebenza komThethosisekelo weRiphabhligi yeSewula Afrika ka-1996 , umbawi ufunyenwe anomlandu, ngaphakathi kweRiphabhligi namkha lapha khunye, bewagwetjwa ukudosa ejele isikhathi esidlula iinyanga ezisithandathu namkha ihlawulo kunokudosa ejele kilokho
nayikuthi umbawi uthathwa yiKhotho ePhakamileko njengongakaphili kuhle ngokomkhumbulo namkha ingqondo namkha ubanjwa ngaphasi komThetho wokuPhila kuhle ngokweNgqondo 
nakusajanyiswe ukuzitlolisa kombawi ngebanga lokujeziswa okubekwe phezu kwakhe ngaphasi kwalomThetho
nayikuthi umbawi ususiwe e-ofisini le-trust ngebanga lokungaziphathi kuhle
nayikuthi umbawi mumuntu otjhonileko ongakabuyiselwa ebujameni bangaphambilini ukutjhona kwakhe okwabangwa kungatjheji namkha kungazi umsebenzi okuwela ngaphasi kwehlangothi mayelana nalo wenza isibawo sokutloliswa.

UmKhandlu uzakwazisa ngomtlolo nayikuthi isibawo sakho sokutloliswa saliwe
Ungadlulisela phambili isiqunto somkhandlu kungakapheli amalanga ama-30.
Kufanele wenze isibawo sokuvuselelwa kokuzitlolisa emKhandlwini, ubuncani bakhona iinyanga ezintathu ngaphambi kokuphela kokuzitlolisa.

Phezulu

Iindleko

Registration fees including Vat:

Professional Natural Scientist: R665 per field of practice
Candidate Natural Scientist: R365 per field of practice
Certificate Natural Scientist: R430 per field of practice
Upgrading of registration status: R665 per field of practice

Annual fees including Vat:

Professional Natural Scientist: R600 per field of practice
Candidate Natural Scientist: R240 per field of practice
Certificate Natural Scientist: R385 per field of practice
Pensioner : R130


Ukubhanka ngokwe-elektroniki nokudibhozida bunqopha: Sibawa usebenzise ama-initjhiyali nesibongo ukufanisa ukubhadela kwakho estatimendeni sakho sebhanka bewufeksele ubufakazi bokubhadela kanye nekhasi lokuTHOMA leforomo lesibawo sakho enomborweni ethi 012 841 1057.

Imininingwana yebhanka:
Umzuzi: SACNASP
Bank: Nedbank
Gatja: Silverton
iKhodi yeGatja: 164445
iNomboro ye-Akhawunti: 1644292289

Phezulu

Amaforomo azaliswako



Application for Professional Registration 

Phezulu

Imininingwana yokuthintana


