
Isibawo sokuvula i-akhawunti yokubhanka yoMzansi

Ihlathululo
Amagadango okufanele alandelwe
Imithetho esetjenziswako
Amazinga wokusebenza nesikhathi
Iindleko
Amaforomo azaliswako
Imininingwana yokuthintana

Ihlathululo

I-akhawunti yoMzansi msebenzi ophethwe yiPosofisi yeSewula Afrika  owenzelwe abantu. Uyindlela ehle yokufumana nokudosa imali namkha ukubhadela. Ungahlala unesiqiniseko sokobana imali yakho ihlala iphephile.

Akunamali zomsebenzi ezibhadelwa ngenyanga, okuse-akhawuntini yakho kuzakuzala inzuzo. Akunamali ezibekiweko ozibhadelako, ubhadela kuphela lokho okusebenzisako. Awutlhogi islibhu somrholo ukuvula i-akhawunti yoMzansi. Omunye nomunye umuntu angavula i-akhawunti, njengombana akunandlela yokufaneleka efana nobuncani bengeniso efunekako. Ungafaka bewukhuphe imali emagatjeni azi-1300 wePosofisi kanye nakuma-ATM angaphezulu kwezi-8000 we-Saswitch.

Koke ukudibhozida imali emakhawunthareni wePosofisi kusimahla.

Tjheja: Abantu abasese bancani abafisa ukuvula i-akhawunti kufanele baphekelelwe bondli babo bangokomthetho namkha babelethi.

Nawufuna ilwazi elinabileko, yiya ku-website yePosofisi leSewula Afrika.

Top

Amagadango okufanele alandelwe

Ukuvula i-akhawunti, utlhoga okulandelako:

Thintana nePosofosi eliseduze eSewula Afrika bewubawe uthela akunikele iforomo lesibawo.
Zalisa iforomo lesibawo.
Veza incwadi yakho yokuzazisa.
Nikela ngobufakazi be-adresi yakho yokuhlala. Njengehlangothi lomThetho weeMali wesentha yobuHloli , boke ababawi kufanele banikele ngobufakazi be-adresi yokuhlala. Lokhu kungaba ngesikolodo sakamasipala. Nayikuthi uyarenta, ikhophi yesivumelwano sokurenta iyafuneka. Nayikuthi uhlala nababelethi, incwadi yesifungo ebeka lokhu iyafuneka.
Abantu abasese bancani abafisa ukuvula ama-akhawunti kuafnele beze nabondli babo bangokomthetho namkha umbelethi.
Bhadela idibhozidi yokuthoma eyi-R10.

Tjheja: Ungadlulisa imali emagatjeni angaphezulu kwe-1300 emagatjeni wePosofisi kanye nakuma-ATM angaphezulu kwe-8000 we-Saswitch.

Top

Imithetho esetjenziswako

Postal Services Act, 1998  

Top

Amazinga wokusebenza nesikhathi

Imizuzu elitjhumi ukuya kwematjhumi amabili kuye ngokuthi igatja lePosofisi libhizi kangangani.

Top

Iindleko

Ubuncani bedibhozidi eyi-R10 iyafuneka.

Top

Amaforomo azaliswako

Amaforomo weembawo atholakala emaPosofosi inarha yoke.

Top

Imininingwana yokuthintana

Khulumisana noMphathi weGatja lePosofisi namkha dosela iNomboro yeRhelebho ethi: 0800 53 54 55




