
Ukutloliswa kwamabeletho sekudlule isikhathi
Ihlathululo
Amagadango okufanele alandelwe
Imithetho esetjenziswako
Amazinga wokusebenza nesikhathi
Iindleko
Amaforomo azaliswako
Imininingwana yokuthintana

Ihlathululo

Ukutloliswa kwamabeletho sekudlule isikhathi kulokha ukubelethwa komuntu kutloliswa sekuphele unyaka ngemva kokubelethwa. Ukutloliswa sekudlule isikhathi kungaziswa enyakeni munye kodwana kube ngaphasi kweminyaka elitjhumi nahlanu yobudala namkha ngemva kweminyaka elitjhumi nahlanu.

Phezulu

Amagadango okufanele alandelwe

Zalisa iforomo lesibawo BI-24/1 lamabeletho atloliswe ngemva konyaka munye kodwana ngaphasi kweminyaka elitjhumi nahlanu.
Zalisa iforomo lesibawo BI-24/15 lamabeletho atloliswe ngemva kweminyaka elitjhumi nahlanu.
Zalisa incwadi yesifungo BI-288.
Letha imitlolo elandelako:

Ikhophi eqinisekisiweko yencwadi yokuzazisa yakanina nayikuthi ababelethi abakatjhadi begodu uyise akavumi ukuba mbelethi. Nakungasinjalo, nayikuthi uyise weengazi uvuma ukuba mbelethi, amakhophi aqinisekisweko weencwadi zokuzazisa zababelethi ayafuneka. Nayikuthi utjhade nonina weengazi, amakhophi aqinisekisweko weencwadi zokuzazisa zababelethi kanye nesitifikhethi somtjhado ayafuneka namkha
Isitifikhethi esibuya esibhedlela namkha ekhaya lokubelethisa lapho umntwana abelethelwa khona. Isitifikhethi kufanele sitlikitlwe mumuntu ophetheko  begodu kufanele sibe negama langokomthetho lesikhungo nestempe esinelanga.
Isiqinisekiso semininingwana yomntwana njengombana itholakala erejisteni yesikolo namkha esitifikhethini sesikolo okufunda kiso umntwana esitlikitlwe nguHlokokulu. Isiqinisekiso kufanele sibe nenomboro yakahlokokulu ekhasini langokomthetho elinetshwayo lesikolo elinestempe sangokomthetho sesikolo esinelanga.
Isitifikhethi sokubhabhadiswa komntwana, nayikuthi sikhutjhwe kungakapheli iminyaka emihlanu yokubelethwa.
Nayikuthi ababelethi abatholakali, incwadi yesifungo yesihlobo esiseduze ubuncani bakhona esineminyaka elitjhumi ubudala kunomtwana, nesazi kuhle imininingwana yamabeletho yomntwana begodu kufanele siqinisekise ukwaziwa komntwana nobujamo bakhe.
Istatimende esibuya emuntwini onelwazi ngababelethi bombawi. Lomuntu godu kuzakufanela aphekelele umbawi e-ofisini leeNdaba zeKhaya lapho umbawi kanye nalomuntu kuzakukhulunyiswana nabo ngokwehlukana.


Phezulu

Imithetho esetjenziswako



Births and Deaths Registration Amendment Act, 1997  

Phezulu

Amazinga wokusebenza nesikhathi

Iimbawo zingathatha iinyanga ezintathu ukuya kwezisithandathu.

Phezulu

Iindleko

Awubhadeli litho ngalomsebenzi.

Phezulu

Amaforomo azaliswako



Application for a birth certificate, BI -154 

Late registration of birth affidavit, BI-288 

Notice of birth, BI-24 


Tjheja: Amaforomo awatholakali ku-inthanethi. Sibawa uthintane ne-ofisi lomnyango eliseduze nawe.

Phezulu

Imininingwana yokuthintana


