

Isibawo sokuzitlolisa njengothumela ipahla ngaphandle

Ihlathululo
Amagadango okufanele alandelwe
Imithetho esetjenziswako
Amazinga wokusebenza nesikhathi
Iindleko
Amaforomo azaliswako
Imininingwana yokuthintana

Ihlathululo

Lomsebenzi unikela ngelwazi lokobana uzitlolisa njani njengothumela ipahla ngaphandle kwa-South African Revenue Service.

Iforomo lesibawo kufanele lizaliswe mbawi ingasi omunye umuntu.

Phezulu

Amagadango okufanele alandelwe

Sibawa ufunde umhlahlandlela wesibawo ukukurhelebha ekambisweni yakho yesibawo selayisense.
Esigabeni somHlobo weKlayenti 

qala ibhokisana loMthumeli ngaphandle ngaphasi kokutlolisa

Esigabeni seMininingwana yoMthumeli ngaphandle beka

igama lokwenza ibhizinisi lebhizinisi yakho
igama lestrada nenomboro yebhizinisi
igama nenomboro yefluru yomakho lapho ibhizinisi lenziwa khona
isabhabhu lapho ibhizinisi litholakala khona
idorobha elikhulu namkha idorobha lapho ibhizinisi litholakala khona
nekhodi yeposo yesabhabhu lapho ibhizinisi litholakala khona
ngubani ozakutlama nokuletha imitlolo kwa- South African Revenue Service
bonyana uzakutlama bewulethe imitlolo namkha umsebenzeli uzakuqatjhwa ukwenza njalo; begodu
beka bona uzakuthumela ipahla e-Amerika ngaphasi kwesivumelwano se-AGOA.

Isigaba seGunya lokwenza isiBawo kufanele sizaliswe mumuntu  owenza isibawo sokuzitlolisa njengomthumeli ngaphandle kanye/namkha umthumeli ngaphandle we-AGOA.

Igama lombawi namkha igama lokuzitlolisa lehlangano, ingasi igama lokwenza ibhizinisi kufanele livezwe kileli ziko.
Nakuvela i-asterisk (), sula lokho okufaneleko.

Esigabeni sesiFungo, veza okulandelako:

ama-initjhiyali nesibongo somuntu owenza isibawo selayisense
ubujamo bomuntu owenza isibawo, isibonelo, uMnqophisi, uMphathi, uMnikazi
umuntu owenza isibawo kufanele atlikitle iforomo lesibawo
ilanga okutlikitlwe ngalo isibawo
indawo lapho kwatlikitlelwa isibawo.

Zalisa iforomo lesibawo bewulilethe e-ofisini eliseduze lomThelo wePahla le-South African Revenue Service.
Namathisela amakhophi wamambala namkha aqinisekisiweko wokulandelako:

isitifikhethi sokutloliswa kwebhizinisi njengombana sikhutjhwe Mtlolisi wamaKampani namkha ngu-Master of the Supreme Court ebujameni be-Trust
isiqunto namkha imvumo namkha elinye igunya elisebenzako
Imvumo yomNyango wezokuRhwebelana namaBubulo nayifunekako
iindlela yokwenza nayikuthi wenza isibawo ngaphasi kwe-ayithemu yokubuyiselwa imali oyibhadeleko 607.04.10, 607.04.10, 607.04.10 no 607.04.10
Iincwadi zokuzazisa ebujameni besakhamuzi seSewula Afrika namkha imitlolo yephaspoti ebujameni bomuntu ongasi sisakhamuzi:

umuntu
ama-partners, abaku-close corporation naku-trust – woke amalunga namkha ama-partners namkha ama-trustee
ikampani – boke abanqophisi, kufaka uMnqophisi oPhetheko noMnqophisi weeMali.



Phezulu

Imithetho esetjenziswako

Customs and Excise Act, 1964  

Phezulu

Amazinga wokusebenza nesikhathi

Akunasikhathi esibekelwe ukusetjenzwa kwesibawo.

Phezulu

Iindleko

Awubhadeli litho ngalomsebenzi.

Phezulu

Amaforomo azaliswako



Application Form for Registration Licensing of Customs and Excise Clients, DA 185 
Registration Client Type 4A2 - Exporter, DA 185.4A2 

Phezulu

Imininingwana yokuthintana


