
UBujamo nemiBandela


Omunye nomunye umuntu ofikelela lewebhsayithi  ulawulwa bewuvumelana, nobujamo nemibandlela ebekwe esazisweni lesi sangokomthetho. Nayikuthi umsebenzisi akafisi ukukhambisana nobujamo nemiBandela le, umsebenzisi angeze afikelela, atjengise, asebenzise namkha akhupha okusekhompyutheni kanye namkha akope namkha asabalalise okutholakala kilewebhsayithi.

1. Ukusebenzisa neLungelo lobuNini

1.1 Abasebenzisi bangaqala, bakope, bakhuphe ekhompyutheni base edrayivini eseduze, bagadangise bebasabalalise okungaphakathi kwalewebhsayithi, namkha esinye nesinye isiquntu salokho ukwenzela ukwazisa namkha ukwenzela iminqopho yokuqala kuphela kanye neminqopho yokungangenisi imali.

1.2 Abasebenzisi abafisa ukusebenzisa okungaphakathi kwalewebhsayithi ngeminqopho yokwenza imali bangenza njalo kwaphela ngemvumo etloliweko etholakala kuMphathi weWebh enomborweni yomtato ethi +27 12 314 2140 namkha nge-email ethi electronic@gcis.gov.za. Okhunye ukukhiqiza butjha kanye/namkha ukukopa okungaphakathi namkha isiquntu sakho ngeminqopho yokwenza imali kufanele kufake isaziswesi sobunini ngokuzeleko: © GCIS2004: ALL RIGHTS RESERVED.

1.3 Woke amalungelo wokuziphatha kanye namanye amalungelo we-Government Communications and Information System  namkha enye ihlangano yangokomthetho lapho okungaphakathi okukhona kulesayithi akunikelwa ngokuzwakalisa agciniwe.

1.2 AmaLungelo wokuTlama

Koke okungaphakathi, idatha namatshwayo werhwebo, kufaka, kodwana kungapheleli, ku-software, itheknoloji, amabulungelo wamakhompyutha, ilwazi, itheksthi, imigwalo, ama-ayikhoni, amahayiphalinki, ilwazi langeqadi, amadizayini, ihlelo, ukuveza, umkhiqizo, ikambiso namkha umqondo okuhlathululwa kilewebhsayithi kungaba yindaba yamanye amalungelo, kufaka amanye amalungelo wokutlama, awela ngaphasi namkha imvumo yawo ephethwe yi-GCIS, namkha ihlangano yangokomthetho, begodu ngalokho avikelwe ekwephulweni mthetho weSewula Afrika neemvumelwano zeentjhabatjhaba kanye neemvumelwano phakathi kweenarha ezimbili. Ngokuya kwamalungelo anikelwe umsebenzisi lapha, woke amanye amalungelo wokutlama kilewebhsayithi agcinwe ngokucacileko begodu ngokufikelela idatha kilewebhsayithi umsebenzisi akanamvumo namkha igunya.

3. Istatimende sokwala isibopho

3.1 Ilwazi elikulewebhsayithi kuhloswe ngalo ukunikela ilwazi lamazombe ngesihloko esithileko namkha iinhloko begodu alinikeli ngakho koke ngesihlokweso/iinhloso.

3.2 Kumsebenzi womsebenzisi yedwa ukuzanelisa ngaphambi kokufikelela lewebhsayithi bonyana iwebhsayithi izakuhlangabezana neemfuno zakhe njengomuntu begodu izakukhambelana neensetjenziswa zekhompyutha namahlelo wayo. Ilwazi, imiqondo nemibono evezwe kilwebhsayithi akukafaneli ithathwe njengesiyeleliso sesiphrofetjhinali namkha umbono wangokomthetho we-GCIS namkha ihlangano yangomthetho mayelana nayo okuzwakaliswa ilwazi, imiqondo nemibono kilewebhsayithi. Abasebenzisi bakhuthazwa ukufuna isiyeleliso sesiphrofetjhinali ngaphambi kokuthatha igadango elithileko elikhambelana nelwazi, imiqondo namkha imibono ezwakaliswa kilesayithi.

3.3 I-GCIS ayenzi statimende sombono namkha iinqinisekiso, ezitjhiwoko namkha ngenye indlela, bonyana hlangana nokhunye, okungaphakathi kanye netheknoloji etholakala kilesayithi ayinamphoso namkha ukutjhiya ngaphandle namkha ukobana umsebenzi uzakuba ngongathikanyezwako emaphesentini ali-100 begodu nonganaphoso namkha uzakuhlangabeza nenye nenye indlela yokusebenza namkha yekhwalithi. Lesayithi inikelwa "ngendlela engayo". I-GCIS ibeka ngokucacileko ukungabinasibopho kizo zoke iinqinisekiso ezitjhiwoko, kufaka, ngaphandle kokuphelela, eenqinisekisweni zokuthengiseka, ithayithili, ukufaneleka umnqopho othileko, ukungaphulwa, ukukhambelana, ukuphepha nokunemba begodu ayenzi istatimende namkha isiqinisekiso mayelana nokungaphakthi kwesayithi nokobana iwebhsayithi ibuthelelwe namkha inikelwe ukuhlangabezana neendingo zomsebenzisi. Abasebenzisi bakhuthazwa ukubika enye iphoso engabakhona, ukungasebenzi kuhle namkha izinto ezilimaza imizwa esihlanganisini sombiko obuyako.

3.4 Ukusetjenziswa kokungaphakathi kwalewebhsayithi kuzakuya ngokobana umsebenzisi uyafuna na ukuzibeka engozini. Umsebenzisi unesibopho esizeleko kanye nokuzibeka engozini yokulahlekelwa ngokusebenzisa okungaphakathi kwalesayithi. I-GCIS namkha enye yeenhlangano zangokomthetho okunelwazi ngazo kilesayithi, namkha abasebenzi be-GCIS namkha ihlangano enjalo, angeze zaba nokuziphendulela ekudoselweni ngekhotho okukhethekileko, okungasi bunqopha, okuvela ngebanga lalokhu, namkha kokuzwisa ubuhlungu namkha okhunye nokhunye ukudosela ekhotho, okungaba ngesenzo sesivumelwano, umthetjhwana, ukwephulwa kwelungelo , namkha ngenye indlela, okukhambelana nokusetjenziswa kwalomtlolo namkha ilwazi. Nayikuthi okhunye kokungehla akusetjenziswa ngokomthetho ngebanga elinye nelinye, okuseleko kuzakuragela phambili nokusebenza. Ngokuya kweengaba 43 no 43 zomThetho wokuThintana ngokwe-Elektroniki nokuThengiselana wenomboro 25 ka-2002 , i-GCIS angeze yaba nokuziphendulela kokhunye nokhunye ukudoselwa ekhotho, ilahleko namkha ukuziphendulela kwananyana ngimuphi umhlobo okuvela ngebanga lokusebenzisa namkha ukungakghoni ukusebenzisa lewebhsayithi namkha imisebenzi namkha okungaphakathi okunikelwe ukusuka kilesayithi namkha ngalewebhsayithi.

3.5 Ezinye iinhlanganisi kileseva yewebh zirholela emithombeni egcinwa ngowesithathu othintekako ongaweli ngaphasi kwelawulo le-GCIS. I-GCIS ayenzi sitatimende namkha isiqinisekiso ngokunemba namkha ngelinye nelinye ihlangothi elikhambelana nemithombo leyo.

3.6 Iinjamiso zeHlangothi 2 leSahluko III zomThetho wokuThintana ngokwe-Elektroniki nokuThengiselana wenomboro 25 ka-2002 lapha zibekelwa ngaphandle ekusebenzeni kokhunye nokhunye ukuthintana ngokwe-elektroniki nemilayezweni yedatha umsebenzisi ayithumela ku-GCIS ngokusebenzisa lewebhsayithi. Okhunye nokhunye ukuthintana namkha umlayezo wedatha umsebenzisi awuthumela ku-GCIS uzakuthathwa njengofunyenwe yi-GCIS lokha ukuvunywa kuvunywa ngomtlolo. Nayikuthi umsebenzisi akafumani ipendulo esikhathini esithileko, umsebenzisi kufanele alandelele i-GCIS. I-GCIS ayinakuziphendulela ngokubhalelwa kuphendula.

3.7 Nayikuthi umsebenzisi ufuna elinye nelinye ilwazi ku-GCIS mayelana nemisebenzi yayo namkha okungaphakathi kwalewebhesayithi, isihlanganisi sombiko obuyako singasetjenziswa.

4. Ukuphepha

4.1 Ukuvikeleka

I-GCIS inamazinga wokwenza imali wetheknoloji nokuphepha kokusebenza ukuvikela loke ilwazi elinikelwa basebenzisi ekulahlekeni, ekusetjenzisweni kumbi, ekutjhugululweni namkha ekonakalisweni. Woke amagadango afaneleko azakuthathwa ukuqinisekisa ukuphepha kwelwazi lomsebenzisi. Abasebenzi abavunyelweko, abasebenza ukugcina enye nenye idatha eyifihlo elethwako, kufuneka bagcine ifihlo yedatha enjalo. Umthethomgomo usebenza kibo boke abasebenzi be-GCIS namkha iinhlangano zomphakathi ezingafumana ilwazi elinjalo ku-GCIS. Kukhandelwe khulu bona omunye nomunye umuntu, ibhizinisi, namkha ihlangano ifumane namkha ilinge ukufikelela ngokungakavunyelwa elinye nelinye ikhasi lalewebhsayithi, namkha ukuletha namkha ukulinga ukuletha eminye neminye imilayo yehlelo engakavunyelwa, emotjhako namkha elinganahloso ehle kilewebhsayithi. Nayikuthi umuntu uletha namkha ulinga ukuletha imilayo yehlelo engakavunyelwa, emotjhako namkha enganahloso ehle kilewebhsayithi namkha ulinga ukufikelela ngokungasimthetho elinye nelinye ikhasi elikulewebhsayithi, uzakutheswa umlandu wobulelesi, begodu,nayikuthi i-GCIS namkha enye nenye ihlangano yomphakathi ingalimala namkha ilahlekelwe, ukudoselwa ekhotho yemibango kungenziwa.

4.2 Ukuthintanisa nokuthatha bewusebenzise ikhasi njengombana linjalo

Samukela amawebhsayithi wabanye abathintekako ukuzithintanisa nelwazi elitholakala kilamakhasi. Kukhandelwe khulu bona omunye umuntu, ibhizinisi, ihlangano namkha iwebhsayithi ithathe ikhasi beyilisebenzise njengombana linjalo ngaphandle kwemvumo kilewebhsayithi, kufaka ikhasi lekhaya, nanyana kungayiphi indlela, ngaphandle kwemvumo etloliweko ebuya kwa-GCIS.

4.3 Ukuthintana namaWebhsayithi Amanye

I-GCIS inganikela ngamathintwano kwamanye amawebhsayithi kuphela njengokurhelebha begodu ukufakwa kwelinye ithintwano akutjho bona i-GCIS ivumelana namawebhsayithi lawo. Amawebhsayithi athintanisiweko namkha amakhasi awaweli ngaphasi kwelawulo le-GCIS. I-GCIS ayinakuziphendulela namkha ayinakuphendula bunqopha namkha ingasi bunqopha, ngenye nenye indlela ngokungaphakathi, ukusetjenziswa namkha ukungakghoni ukusebenzisa namkha ukufikelela amawebhsayithi athintanisiweko namkha amanye namanye amathintwano atholakala kuwebhsayithi ethintanisiweko.

5. Intumba

5.1 Isingeniso

Istatimende sentumba sisebenza ku-GCIS kanye nakwenye nenye ihlangano yomphakathi, elawula, eqinisekisa namkha esebenzisa ilwazi elingabuthelelwa ngokusebenzisa isayithi.

Umsebenzisi angavakatjhela isayithi ngaphandle kokunikela ilwazi ngaye. Umsebenzisi, kodwana, uvumela ukusetjenziswa kwedatha enjalo ngokuya kwestatimende sentumba. Sibawa utjheje bona lesayithi ingaba namathintwano namanye amasayithi angabuswa sitatimendesi sentumba.

Nayikuthi umsebenzisi unemibuzo namkha ukungaphatheki kuhle mayelana nestatimendesi sentumba namkha intumba yakhe njengomuntu ngesikhathi asebenzisa leWebhsayithi, ithintwano lombiko obuyako lingasetjenziswa.

5.2 Idatha yokuzuma 

I-GCIS ingasebenzisa idatha yokuzuma umsebenzisi  namkha amabhikhoni wewebh  ukuqinisekisa bonyana iwebhsayithi iphathwa kuhle kanye nokukghonakalisa ukwenziwa ngcono kwesayithi. I-GCIS namkha abanikeli-msebenzi bayo bangasebenzisa idatha yokuzuma ukubuthelela idatha ehlangeneko. I-GCIS ingasebenzisa iinsetjenziswa ezinjalo ngokuya kwesikhathi ukulandelela ilwazi emarherhweni wayo kanye nokufanisa amahlangothi wabasebenzisi ngama-ayithemu afana ne-adresi ye-IP, idomeyini, umhlobo webhrawuza kanye namakhasi avakatjhelweko. Ilwazeli libikwa kumphathi webh olisebenzisela ukucozulula isibalo sabasebenzisi eendaweni ezihlukeneko zesayithi kanye nokuqinisekisa bonyana isayithi isebenza njengomthombo welwazi olirhelebho nosebenza kuhle.

Akunadatha yokuzuma namkha amabhikhoni wewebh abuthelela ilwazi ngomuntu elifana negama lomsebenzisi namkha i-adresi yakhe yeposo ye-elektroniki. Umsebenzisi angala idatha yokuzuma ngombana amabhrawuza amanengi avumela abantu ukwala amadatha wokuzuma. Ngaphasi kobunye ubujamo abasebenzisi bangalelwa ukufikelela amanye amahlangothi wewebhsayithi nayikuthi amabhrawuza abekwe bona ale amadatha wokuzuma abasebenzisi.

5.3 UkuSetjenziswa kweLwazi lomuNtu

Ilwazi lomuntu lisetjenziselwa kuphela iminqopho eqintelweko, isibonelo, lokha umsebenzisi nakazitlolisa newebhsayithi ukubawa ilwazi ngeenkareko zangomuso ze-GCIS. I-GCIS ingasebenzisa ilwazi elilethwa msebenzisi ukwenza iphrofayili yakhe ukwenza ipendulo yayo ifanele ukubawa okuragela phambili namkha imibuzo kanye nokwenza ngcono iwebhsayithi. Lokha umsebenzisi nakakhetha ukuzitlolisela isehlakalo esenziwa yi-GCIS ku-inthanethi, i-GCIS izakusebenzisa ilwazi umsebenzisi alilethako ukumphendula. Ukungezelela, umphathi-webh, lapho kutlhogekako, angasebenzisela ilwazi lomsebenzisi imisebenzi ehlukeneko ekhambelana nesayithi. I-GCIS izakuqinisekisa bonyana eminye neminye imisebenzi yokumaketha ikhambisana nomthetho osebenzako begodu ifezakaliswa ngokuya kweenkambiso ukufumana imvumo efunekako ngaphambi kokuthumela iposo ye-elekroniki yomsebenzisi enelwazi ngemisebenzi ye-GCIS. Umsebenzisi kwesinye nesinye isikhathi angabawa bonyana i-GCIS ijamise ukuthumela izinto ezinjalo kumsebenzisi ngokusebenzisa ithintwano lombiko obuyako namkha ithintwano lokungasahleli ukufumana ilwazi.

5.4 Ukuvezelwa kwabanye abaThintekako

Nanyana i-GCIS inganikela ngelwazi lomsebenzisi kubanikeli bemisebenzi abayiphathela ilwazi, ayikavamisi ukwabelana ngelwazi nabanye abathitekako namkha iinhlangano zomphakathi ngeminqopho yesibili namkha engakhambelaniko ngaphandle kwalokha livezwe nalisabuthulelwako.

Ilwazi lomuntu lingadluliselwa iinarha zeentjhabatjhaba ngokusebenzisa i-GCIS namkha kwabanye abathintekako ngeminqopho ehlathululwe ngehla. Lokhu angeze kwafaka ukudluliselwa eenarheni ezinganamithetho yokuvikelwa kwedatha efana naleyo esebenza enarheni yomsebenzisi. Ngokunikela ngelwazi ku-GCIS ngokusebenzisa iwebhsayithi, umsebenzisi uyakuvumela ukudluliswa okunjalo.

Lapho kufaneleko, ilwazi lomuntu lingavezelwa abasebenza ngokuthotjelwa komthetho, ama-ejensi wezokulawula namkha wombuso, namkha abathintekako lapho kufaneleko namkha kufunekako ukukhambisana neembopho zomthetho namkha zokulawula namkha iimbawo namkha ngeminqopho evezwe ngehla.

5.5 UkuFikelela iLwazi lomuNtu

Nayikuthi ilwazi lomuntu lilethwe kilewebhsayithi, abasebenzisi abafisa ukulivuselela bangenza njalo ngokubawa ukubuyekeza okunjalo ngokusebenzisa ithintwano lombiko obuyako. Abasebenzisi manje bazakukghona ukufikelela iphrofayili yabo yomsebenzisi, balungise bebalethe ebujameni banjesi imininingwana yabo namkha basule ukuhlela ukufumana ilwazi ngesinye nesinye isikhathi. Abasebenzisi abanomraro wokufikelela amaphrofayili wabo namkha abangathanda ukubawa ikhophi yelwazi labo kufanele bathintane nomphathi-webh ngokusebenzisa ithintwano lombiko obuyako.

Kibo boke ubujamo i-GCIS izakuthatha iimbawo zokufikelela ilwazi namkha ukutjhugulula ilwazi ngokuya kweemfuno zomthetho ezisebenzako.

5.6 Akunasivumelwamo

Akunanto etholakala lapha ebanga namkha ehlose ukwenza isivumelwano namkha ukuvumelana phakathi kwe-GCIS nomunye nomunye umsebenzisi ovakatjhela lewebhsayithi.

5.7 UkuVikelwa kweNtumba yabaNtwana

I-GCIS iyakuvuma ukuqakatheka kokuvikelwa kwelungelo lentumba yabantwana ephasini lokuthintana nge-inthanethi.

6. Ukupheliswa

Ubujamo nemibandela yokusebenzisa ibumba loke itjhebiswano lesiphrofetjhinali namkha elinye eliphakathi kwe-GCIS nomsebenzisi walewebhsayithi. Okhunye nokhunye ukubhalelwa kwe-GCIS kusebenzisa namkha ukwenza bona kuthotjelwe elinye nelinye ilungelo namkha isijamiso sobujamo nemibandela angeze kwabumba ukungasetjenziswa kwelungelo namkha isijamiso esinjalo. Nayikuthi obunye nobunye ubujamo namkha umbandela wokusetjenziswa kwalewebhsayithi awusetjenziswa ngokomthetho namkha awusebenzi ngelinye nelinye ibanga, ubujamo namkha umbandela onjalo uzakupheliswa ebujameni nemibandeleni eseleko. Iimfuno nobujamo obuseleko angeze bathintwa kungasebenziseki okunjalo begodu buzakuhlala busebenziseka begodu busebenza.

7. Ukuletha ebujameni banjesi uBujamo nemiBandela

I-GCIS inelungelo lokutjhugulula, ukungezelela nokususa iinquntu namkha boke ubujamo nemibandela ekusetjenzisweni ngokuya kwesikhathi. Amatjhuguluko ebujameni nemibandeleni azakuthoma ukusebenza lapho amatjhuguluko anjalo afakwa kuwebhsayithi. Kusibopho somsebenzisi bona ahlale njalo ahlola ubujamo nemibandela yokusebenzisa lewebhsayithi ukubona bonyana kghani kunamatjhuguluko namkha okutjha na. Ukusetjenziswa njalo kwalewebhsayithi msebenzisi okulandela ukubekwa kwamatjhuguluko kuzakuthathwa njengokwamukeleka kobujamo nemibandela kumsebenzisi nokuvumela ukuthobela ubujamo nemibandela yokusebenzisa, okufaka amatjhuguluko namkha ukuletha ebujameni banjesi.

8. Ilwazi ngewebhsayithi nomnikazi

8.1 Igama elizeleko nobujamo bangokomthetho bomnikazi wewebhsayithi yi-:

Government Communication and Information System , okumNyango wesiTjhaba weRiphabhligi yeSewula Afrika, njengombana ijanyelwe siPhathiswa esiPhezulu  we-GCIS.

8.2 I-adresi yewebhsayithi yalewebhsayithi yi: http://www.services.gov.za

8.3 Imininingwana yokuthintana yomnini webhsayithi:

l-adresi yeposo:
Government Communication and Information System
Private Bag X745
PRETORIA
0001

I-adresi yomakho:
Government Communication and Information System
Midtown Building No. 356
Cnr Prinsloo and Vermeulen Streets
PRETORIA
South Africa

Inomboro yomtato: +27 12 314 2911
Inomboro yefeksi: +27 12 323 3831

I-Email: electronic@gcis.gov.za
Top

